title: Pen spinning
text: Ar pen spinning a zo anv saoznek ar c'hoari lakaat ur c'hreion da dreiñ etre ar bizied. Graet e vez gant skolidi ha studierien e-pad ar c'hentelioù.
  
  Kentrivadegoù 
  Kenstrivadegoù etrevroadel a vez aozet a-wechoù. Ma'z eus deuet brud d'an oberiantiz-mañ eo dre ma'z eo bet gwelet e filmoù amerikan, dre ma'z eo aes d'ober, dre ma n'eus ezhomm nemet ur c'hreion evit en ober.
  
  Pleustret e vez kalzik er skolajoù hag el liseoù gant ar skolidi a gav hir o amzer. Brudet eo ivez gant ar stlennegerien (pe ar c'h-geeked) evel Boris Grishenko er film GoldenEye.
  
  Istor 
   Kentañ meneg eus ar pen spinning a zeufe eus a-raok ar brezel-bed kentañ e Japan, koulz lavarout abaoe ijinadur ar stilo. An oberiantiz-mañ a chome ral a-walc'h memestra betek 1975, pa voe ijinet ar C'hriteriom. Gantañ, ar skolidi a holleka ar pen spinning e Japan a-bezh. E 1989, Hiromichi Hosoma, studier e skol-veur Kyoto, a ra un dezenn war ar pen spinning; komz a ra muioc'h eus ar pen spinning er gevredigezh eget eus an obererezh hec'h-unan.
  
  Kenstrivadegoù bedel 
  
  Dre ma teu ar pen spinning da vezañ muioc'h-muiañ anavezet e vez aozet kenstrivadegoù etre penspinnerien.
  
   E 2007 e oa blezad ar c'hentañ "World Tournament" (Kenstrivadeg bedel), gounezet ar genstrivadeg gant : 1: KTH / 2: Eriror / 3: Fratleym / 4: Banz / 5: PS-728 (Lesanvioù ar genstriverien eo, dre m'eo bet aozet war internet).
  
   E 2008 e oa ar c'hentañ "World Cup" (Kib broadel) (dre skipailhoù kumuniezhioù). Ar maout a oa aet gant ar JEB (Skipailh Japan).
  
   D'an 30 a viz Meurzh 2008, Ryuki "Seven" Omura, ul lisead Japanad 16 bloaz, a c'hounez ar c'hentañ kenstrivadeg bannikat gant ur stilo aozet e Japan.
  
   Ar 6 a viz Du 2008, ar gevredigezh Bic a aoz ar c'hentañ tournamant European pen spinning. Ar gourfenn a zo lec'hiet e Paris hag a zo gounezet gant an Alaman Puddels Kern heuliet gant gallaoued : Kévin « Gold Angel », Cyril Nahon « Twim », Diana S. « Badtzu » hag Adrien « Cookieslover ».
  
   E 2009 ez eus bet eus an eil « World Tournament », gounezet gant un Tailandad spinnerpeem, dirak an Alaman Minwoo.
  
  E 2010 ez eus bet an eil « World Cup » (dre skipailhoù kumuniezhioù). An THPSC (skipailh Tailand) en deus gounezet.
  
  An notadur 
  
  Evit simplaat an notadur e vez lakaet niveroù d'ar bizied.
   Biz-meud (thumb e saozneg) = T
   Biz-yod (index e saozneg) = 1
   Biz-kreiz (middle e saozneg) = 2
   Biz-bizoù (ring e saozneg) = 3
   Biz-bihan (pinky e saozneg) = 4
  
  Ar figurennoù 
  
  En obererezh-mañ e vez kavet ur bern figurennoù. An niver resis n'eo ket anavezet dre ma c'hell an holl ijinañ e figurenn dezho.
  An dud kreñvañ a vestroni meur anezho met bez ez eus 4 figurenn diazez, hag a zo ivez ar 4 figurenn anavezetañ. Ur wech ma vez deuet a-benn d'ober anezhe mat, tu zo ober chadennadoù figurennoù evit ma vefe bravoc'h.
  
  Unan eus ar figurennoù ar simplañ a zo lakaat ar c'hreion da dreiñ tro-dro d'ar viz-meud (ThumbAround, galvet ThumbSpin 1,5/2/3/h.a pa vez graet muioc'h eget un dro)pe lakaat anezhañ da riklañ etre ar bizied en ur fiñv kelc'hiek (Sonic).
  Met, ar figurennoù-se a zo peurliesañ aes da zeskiñ hag ar re aesañ ne gemeront nemet un nebeud eurvezhioù, padal, ar re ziaesañ a c'hell kemer meur a mizvezhoù a-raok bezañ mestroniet.
  
  Tro ar viz-meud (ThumbAround) 
  
  An Tro ar viz-meud (ThumbAround pe Thumpspin e saozneg, pe c'hoazh 360°) a zo ur figurenn a zo graet o vountañ ar c'hreion tro-dro d'ar viz-meud, hag o kemer anezhañ etre ar viz-meud hag ar viz-yod goude ur figurenn. Ar figurenn-mañ a zo alies an hini brudetañ e touesk ar studierien peogwir eo unan eus ar re aesañ da zeskiñ.
  
  Stummoù disheñvel :
   Ar ThumbAround a c'hell bezañ graet gant troioù ouzhpenn, ho lakaat ar stilo da genderc'hel da dreiñ a-raok ma ne vefe adtapet. Galvet vo neuze ThumbSpin 1.5/2/hag all... 
   Ar ThumbAround reverse a zo ar memes figurenn en tu kontrol. Diaesoc'h eo d'ober e-keñver an hini boutin. Tu zo evel-se adtapout ar stilo etre n'eus forzh peseurt biz evit ober ur kombo just goude.
   Pa ar ThumbAround normal hag ar ThumbAround reverse a zo mestroniet, tu zo neuze ober an 2 da heul, ar figurenn-mañ a zo anvet : ThumbAround Harmonic
  
  Tremen etre ar bizied (FingerPass) 
  
  Ar FingerPass a zo ur figurenn e lerc'h ma vez lakaet ar stilo da dreiñ tro-dro da 4 biz an dorn, hep kontañ ar viz-meud, a servij a-wechoù da kempouezañ ar figurenn. Ur wech mestroniet mat ar figurenn eo sañset ar stilo treiñ dibaouez en un tu nemetken.
  Ar figurenn-mañ a zo aes a-walc'h evit an teknik, diaesoc'h eo eta da vestroniañ penn-da-benn.
  Ar FingerPass a zo graet gant Boris, evel meneget uheloc'h, nemet e ra ur stumm all eus ar figurenn dre ma implij 3 biz e plas 4. AR figurenn-mañ a zo implijet-tre evit tremen d'ur figurenn d'un all.
  
  Sonic 
  
  Ar Sonic a zo ur figurenn ordinal a-walc'h. Ar mennozh orin a zo lakaat da dreiñ ar stilo eus ur biz d'unan all ar buanañ posupl, oc'h ober un dro a-dreñv ar biz "lemmet" (amañ, ar viz-kreiz). Ar stilo a zo normalamant dalc'het etre ar biz-kreiz hag ar biz-bizoù. E anv a zeu eus an heureuchin millvrudet, Sonic. Tizh ar figurenn a zo keñveriet gant hini tudenn Sega.
  Ar Sonic a zo ar figurenn gant ar muiañ a stummoù all.
  
  Stummoù disheñvel :
   Ar Sonic a c'hell ivez bezañ graet gant meur a droioù, evel ar Sonic 2.0, ar Sonic 3.0, hag all... Ar stummoù-mañ a zo peurliesañ graet war kein an dorn evit ma c'halfe ar stilo kenderc'hel da dreiñ. N'eus ket pell 'zo eo bet anvet ar Sonic 1.5 ar Shadow.
   Kement ha an niver a droioù e vez kontet an niver a bizied lammet. Evel-se e vez eus ar Sonic 2x, e-lerc'h ma 2 a zo an niver a bizied lammet. (Anvet eo ivez Sonic Jump)
   "Sonic Reverse" pe "Sonic en tu kontrol" a zo ar memes figurenn, met o treiñ d'an tu all. Implijet e vez neuze pouezh ar stilo evit e lakaat da vrañsigellat ha tapout anezhañ.
   Sonic Inverse : ar viz lammet a zo pellaet evit ma vefe graet an dro dirak ar viz lammet.
   Sonic Harmonic : Heuliadenn deus meur a Sonic mont - dont
   Sonic Rise : heuliadenn ur sonic biz-bihan;biz-bizoù => biz-bizoù;biz-kreiz (43-23) hag ur Sonic biz-bizoù;biz-kreiz => biz-kreiz;biz-yod(23-12). Ma 'z eo graet mat ar figurenn, n'eus ket ezhomm adober un taol war ar stilo etre an daou Sonic.
  Sonic Fall : heuliadenn ur Sonic Reverse 12-23 hag ur sonic reverse 23-34.
  Sonic Rise : Heuliadenn ur Sonic Rise hag ur Sonic Fall, da lâret eo e pign hag e tiskenn ar stilo etre ar bizied.
  
  Charge 
  
  Ar figurenn anvet "Charge" a zo disheñvel eus ar figurennoù all dre ma ne vez ket lakaet ar stilo da dreiñ pe da lammat. Ar stilo a rank bezañ fiñvet gant daou biz nemetken evit lakaat ar stilo da dreiñ buan ha d'un doare kelc'hiek. Ar stumm kelc'hiek hag an tizh a lak da grediñ e "karg" ar stilo. Ar figurenn-mañ a zo graet alies gant ar sonerien taboulinoù gant o kelastroù.
  
  Infinity 
  An infinity a zo un fiñv kelc'hiek etre ar viz-meud, ar viz-yod hag ar viz-kreiz. Daoust da vezañ diaes da zisplegañ, chom a ra ur figurenn simpl a-walc'h da vestroniañ. Meur a stummoù a zo evel an doubl, an tripl, an infinity extended, hag all... 20 stumm disheñvel a zo d'an Infinity. Ar figurenn-mañ n'eo ket mui disklêriet evel ur figurenn diazez.
  
  Ar pen spinning er sevenadur poblek 
   Er film Good Will Hunting, tu zo gwelout ur studier oc'h ober pen spinning.
   Iceman, tudenn Val Kilmer a spin er film Top Gun ha Real Genius. Kilmer a c'hoari alies gant objedoù, peurvuiañ pezhioù poker.
   Er c'hoari PC America's Army e-pad gourdonadeg lenn ar "Special Forces", ur studier a zo oc'h ober ar "Charge".
   E-barzh ar video "Your Smile" gant F.I.R, Faye a zo oc'h ober an Twisted Sonic.
   E Negima!: Magister Negi Magi gant Ken Akamatsu, an tudennoù Sayo Aisaka ha Asuna Kagurazaka a eo o spinnañ alies. An tudenn pennañ Negi Springfield ivez goude bezañ bet lakaet da goll Evangeline A.K. McDowell.
   Er bruderezh American Mercury Signature, gwelet e vez ur sonic rise hag ur thumbaround.
  
  Tudennoù
  
  Bonkura 
  Toshikazu Nagai pe Bonkura a zo ganet ar 5 a viz Kerzu 1985 e Otsu, e rannvro Kansai (Japan). Anavezet evit bezañ brasañ pen spinner er bed, e lesanv a zeufe d'an hini a oa bet roet dezhañ gant e gamaladed e kentañ bloavezh skol ha talvezout a ra "lanfre". Studier e kevrenn al lizhiri Kyoto, dont a ra da vezañ eil-prezidant ar Gevredigezh Japanad Pen Spinning (ar PSAJ). Ar c'hentañ gwech m'eo bet er skinwel a zo ar 5 a viz Meurzh 2006 lerc'h ma ar skinwelerien ne well nemet e gein hag e daouarn. Ober a ra un nebeud tricks (figurennoù) ha freestyles (heuliadenn figurennoù war ar brim).
  Ouzhpenn e barregezh evit mestroniañ ar figurennoù diaesañ, Bonkura a zo anavezet evit e ijin hag evit bravder e figurennoù, amprouiñ figurennoù nevez ha ober pen spinning gant e pellgomz hezoug pe gant ur voutailh plastik. Ijinet en deus kalz a tricks ha mods gant reoù zo o dougen e anv (evel ar Ballsign mod).
  Diskleriet evel ar gwellañ pen spinner er bed daoust m'en deus kollet kenstrivadeg bedel 2007 e hanter-gourfenn a-enep Eriror. An 13 a viz Gwengolo 2007, mervel a ra gant un taol galon da 21 vloaz. Hiziv an deiz, chom a ra doujet-kenañ gant holl spinnerien'' ar bed.
  
  Liammoù diavez 
  
   Pentrix Lec'hienn o tisplegañ penaos ober ar figurennoù, gant videoioù.
   UPSB Forom ar gumuniezh etrebroadel.
   wiki UPSB Ur Wiki war ar pen spinning.
  
  Daveoù 
  
  C'hoarioù